[{"text_idx": "#000001", "text": "Meil on po\u0303hjust uhkust tunda, sest meie esimene mu\u0308u\u0308gile jo\u0303udnud viinamarjavein Solaris osutus 408 (sic!) viinamarjaveini hulgas ta\u0308iesti tegijaks. Konkursil Aasta Vein 2021 saavutasime 82,62 punktiga (100st vo\u0303imalikust) pronksmedali Tegemist oli Eesti Sommeljeede Assotsiatsiooni esmakordselt korraldatud konkursiga, mille eesma\u0308rgiks oli saada u\u0308levaade Eesti turul olevate va\u0308ljapaistvate viinamarjaveinide kohta. Konkursil osales 408 veini 35lt maaletoojalt/tootjalt. Veinid jagati gruppidesse stiilide, va\u0308rvuste, piirkonna vo\u0303i viinamarjasordi vo\u0303i nende segude ja\u0308rgi. Veine hindas professionaalne z\u030cu\u0308rii, mis koosnes Eesti sommeljeedest, joogispetsialistidest ja ajakirjanikest. Ko\u0303iki veine hinnati rangelt pimedegustatsioonil, kusjuures hindajatele oli teada vaid veini pa\u0308ritolumaa, viinamarjasort vo\u0303i sordid ja hind. Ko\u0303ik veinid serveeriti korrektsel temperatuuril otse pudelist (ei dekanteeritud). Igat kategooriat hindas va\u0308hemalt viieliikmeline z\u030cu\u0308rii, mida juhtis kogenud grupijuht, kes kogus kokku punktid, ja\u0308lgis nende u\u0308htlast taset ja vajadusel to\u0303statas diskussiooni hindajate vahel tulemuste ta\u0308psustamiseks vo\u0303i u\u0308htlustamiseks."}, {"text_idx": "#000002", "text": "Solaris on meie laiuskraadil ka avamaal edukalt kasvatatav hele viinamari, mis annab hea happega ja huvitava mustso\u0303stralehe nu\u0308ansiga va\u0308rskeid ja kergeid veine. Meie veini tooraine on pa\u0308rit Viljandimaalt Mustlast, kus kasvataja Heino Sa\u0308inase viinamarjapo\u0303llud laiuvad mitmel hektaril. 2019. a vo\u0303idukas partii on valmistatud puhtast viinamarjamahlast, millele ei ole lisatud suhkrut ega happe lahjendamiseks vett. Mahla Brix oli 20 kraadi, mis vastab suhkrusisaldusele 200 g/L, mis annab ka\u0308a\u0308rituse tulemuseks 12% alkoholi. Solarise vein sobib ha\u0308sti mereandidega (miks mitte ka jo\u0303eva\u0308hk), valge kala ja kanaroogadega, mis on happelise kastmega- na\u0308iteks sidrunist. Veini soovitame serveerida jahutatult 6-8 C valge veini (bordoo) pokaalist."}, {"text_idx": "#000005", "text": "Keskkonnasa\u0308a\u0308stlikult toimetades ja Vana-Vo\u0303romaa kultuuripa\u0308randit austades va\u0308a\u0308rindame kohalikud marjad ja puuviljad kvaliteetseks ka\u0308sito\u0308o\u0308veiniks."}]